Црква „Св. Атанасиј Бессребренички“

Свети Атанасиј Бессребренички () — црква во градот Костур, Костурско, Егејска Македонија. Влегува во состав на Костурската епархија на Цариградската патријаршија.

 Местоположба 
Црквата е дел од Бессребреничката парохија. Сместена е на сртот на Костурскиот рид, во близина на црквата „Пресвета Богородица Бессребреничка“ и Костурскиот византиски музеј.

 Историја 
лево|мини|Ктиторскиот натпис
Според ктиторскиот натпис над влезот одвнатре, црквата е живописана во 1844 г. од зографот Аргир Михајлов од селото Чука. Храмот е посветен на Атанасиј Велики и Кирил Александриски.

Во 1991 г. црквата е прогласена за заштитен споменик.

 Архитектура 
лево|мини|Фреска на Св. Наум
Во архитектонски опис црквата претставува еднокорабна базилика со дрвен кров и припрата на северната страна. Градбата е стабилна, изградена од камени и керамични плочки. Има богато живописана внатрешност.

 Наводи 

Категорија:Цркви во Костур
Категорија:Цркви во Костурската епархија
Категорија:Споменици на културата во Костур